दासिम महाराष्ट्राव 9,000 उन्दै गथ’फोरनाव कभिड पजितिब मोननो हादों ‌। आहमेडनगरनि जिल्ला बेंगिरि राजेड्र भसालि आ फोरमायदों एप्रिल दानाव 18 बोसोरनि गाहाय बैसो 7,607 जोन उन्दै गथ’फोरनाव कभिड पजितिब मोननो हादोंमोन ‌बे बायदिनो मे दानाव बांनानै 8,881 जाहैयो । जौखोन्दो महरै एप्रिल दानाव 9.49 जौखोन्दो आरो मे दानाव 11.40 जौखोन्दो । मे दानाव उन्दै एबा बैसो हिसाबै लानोब्ला 1 बोसोर बैसोनि गथाफोर गासै 85 जोनमोन आरो 1-10 बोसोर बैसो गासै 2694 नि उन्दै गथफोरनि देहायाव करना पजितिब मोननो हादों । 11-18 बोसोर बैसोनि गथाफोर 6,102 करना पजितिब मोननो हादों । बे बांनानै 18 बोसोर बैसोनि उन्दै गथ’फोर 8,881 दासिम करना पजितिब मोननानै दं । माखासे एक्सपार्टफोरा बोसोन होदोंदि थामथि गिख्रंथाव महामारि करना भाइरासा उन्दै गथ’फोरा गोहोम गोग्लैबाय । दा बाथ्राया जादों मा दासिम 18 बोसोरनि उन्दैफोरनो करना भाइरासनि थाखाय भेकसिन दिहुनाखै । बिनिखायनो थामथि गिख्रंथाव महामारि करना भाइरासनि थाखाय थियारि जानो एक्सपार्टफोरा बोसोन होदों ।